
1. Asjaolud ja menetluse käik
Narva linna Sotsiaalabiameti omandis on elektriauto MITSUBISHI I-MIEV, väljalaskeaasta 2012, VIN-kood JMBLDHA3WCU002132, registreerimismärk 818BGT. Elektriauto on üle antud Narva Sotsiaaltöökeskuse käsutusse. Narva Sotsiaaltöökeskus on Narva linna Sotsiaalabiameti hallatav asutus, kelle kaudu Narva linna Sotsiaalabiamet korraldab sotsiaalteenuste osutamist. Narva Sotsiaaltöökeskus kasutab elektriautot klientidele koduteenuste osutamiseks, sh asutuse köögi valmistoidu kättetoimetamiseks klientidele, toiduainete ja majapidamistarvete kojutoomiseks ning klientide saatmiseks linnaasutustesse.
Elektriauto on täielikult amortiseeritud ja vajab pidevalt remonti. Elektriauto päevane läbisõit on keskmiselt 50 kilomeetrit, ühest laadimisest vaevalt piisab selle läbisõidu tegemiseks ning see                  ei võimalda autot kasutada linnast väljaspool. Samuti ei ole võimalik kasutada salongi soojendussüsteemi talveajal ja kliimaseadet suveajal.
Kvaliteetse sotsiaaliteenuse osutamiseks, sh koduteenuste klientidele valmistoidu kättetoimetamiseks, toiduainete ja majapidamistarvete kojutoomiseks ning klientide linnaasutustesse saatmiseks tuleb soetada Narva Sotsiaaltöökeskusele uus sõiduk. 
Lähtudes ülaltoodust taotleb Narva linna Sotsiaalabiamet riigihanke korraldamist uue sõiduki kasutusrendile võtmiseks ja liisingulepingu sõlmimiseks viieks aastaks. Hanke eesmärgiks on Narva Sotsiaaltöökeskuse kasutuses oleva sõiduki MITSUBISHI I-MIEV (väljalaskeaasta 2012, VIN-kood JMBLDHA3WCU002132, registreerimismärk 818BGT, seisuga 13.05.2022 odomeetri näit 44 905 km) mõistlike kulutustega vahetus uue auto vastu kvaliteetsete sotsiaalteenuste osutamise tagamiseks. Uue sõiduki ostmisel kasutatakse esimese sissemaksena vana elektriauto MITSUBISHI I-MIEV (registreerimismärk 818BGT). 

2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Riigihangete seaduse § 5 lõigete 1 ja 2 punkti 2 alusel on kohaliku omavalitsuse asutus kohustatud järgima riigihangete seaduses sätestatud korda.
2.3 Vastavalt Narva Linnavolikogu 21.06.2005 määruse nr 20 „Linnavara eeskiri” § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille maksumus ületab 6 400 eurot, kuid ei ületa 64 000 eurot.

3. Otsus
3.1 Narva linna Sotsiaalabiametil algatada sõiduki kasutusrendi lihthanke menetlust kooskõlas riigihangete seaduse nõuetega.
3.2 Määrata punktis 3.1 nimetatud lihthanke hankijaks Narva linna Sotsiaalabiamet, lihthanke eest vastutavaks isikuks Narva Sotsiaaltöökeskuse juhataja Tatjana Stolfat ja volitatud isikuks Narva Sotsialltöökeskuse juhataja asetäitja Yulia Khoreva.
3.3 Volitada Narva linna Sotsiaalabiametit sõlmima edukaks tunnistatud pakkumuse esitatud pakkujaga liisinguleping.
4. Rakendussätted
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

